প্রাথমিক বীজগণিত
x = − b ± b 2 − 4 a c 2 a {\displaystyle {\overset {}{\underset {}{x={\frac {-b\pm {\sqrt {b^{2}-4ac}}}{2a}}}}}} প্রাথমিক বীজগণিত, এটি কলেজ বীজগণিত নামেও পরিচিত, বীজগণিতের মৌলিক ধারণাগুলোর সমন্বয়ে এটি গঠিত। এটি পাটিগণিতের আলোচ্য বিষয়গুলো থেকে অনেকটাই বিপরীত: পাটিগণিতে নির্দিষ্ট সংখ্যা নিয়ে আলোচনা করা হয়, সেখানে বীজগণিতে চলক (কোন নির্দিষ্ট মান ছাড়াই পরিমাণ বুঝানোর ক্ষেত্রে) নিয়ে আলোচনা করা হয়। চলকের ব্যবহারের মধ্যে রয়েছে বীজগাণিতিক লিপির ব্যবহার এবং পাটিগণিতের মধ্যে প্রবর্তিত ক্রিয়াকলাপের সাধারণ নিয়মগুলো যেমনঃ যোগ, বিয়োগ, গুণ, ভাগ ইত্যাদি। প্রাথমিক বীজগণিত বাস্তব সংখ্যা এবং জটিল সংখ্যার বাইরের বীজগণিতীয় কাঠামোর সাথে সম্পর্কিত নয়, কিন্তু বিমূর্ত বীজগণিতে এসবের বাইরেও আলোচনা করা হয়। এটি সাধারণত বিদ্যালয়ে মাধ্যমিক স্তরের শিক্ষার্থীদের এবং মার্কিন যুক্তরাষ্ট্রের প্রাথমিক কলেজ স্তরে শেখানো হয়, এবং পাটিগণিতের অধ্যয়নের উপর ভিত্তি করে এটি নিয়ে আলোচনা করা হয়। এটি চলক ব্যবহার করে পরিমাণ বোঝানোর মাধ্যমে পরিমাণের মধ্যে সাধারণ সম্পর্কগুলোকে আনুষ্ঠানিক এবং সংক্ষিপ্তভাবে প্রকাশ করার এবং এইভাবে সমস্যাগুলো নিয়ে আরও বিস্তর পরিধিতে সমাধান করার সুযোগ তৈরি করে দেয়। বিজ্ঞান এবং গণিতের অনেক পরিমাণগত সম্পর্ক বীজগাণিতিক সমীকরণ হিসাবে প্রকাশ করা হয়ে থাকে।